**Interviewundersøgelsens 7 faser**

Ifølge Kvale kan en interviewundersøgelse inddeles i 7 faser. De 7 faser skal ikke ses som en lineær proces, hvor hver enkelt fase skal være færdig for man går videre i undersøgelsen. Interviewundersøgelser er ofte mere dynamisk, hvor forskeren bliver klogere undervejs og springer frem og tilbage mellem faserne.

|  |  |
| --- | --- |
| **Fase 1** | ***Tematisering*:** Formuler formålet med undersøgelsen og opfattelsen af det tema, der skal undersøges, før interviewene begynder. Undersøgelsens hvorfor og hvad bør være afklaret, før spørgsmålet hvordan – metode - stilles |
| **Fase 2** | ***Design*:** Planlæg undersøgelsens design og tag alle syv faser af undersøgelsen i betragtning, før interviewene påbegyndes. Undersøgelsen designes med henblik på at opnå den tilsigtede viden. |
| **Fase 3** | ***Interview*:** Gennemfør interviewene på grundlag af en *interviewguide* og med en reflekteret tilgang til den søgte viden og interviewsituationens interpersonelle relation. |
| **Fase 4** | ***Transskription*:** Klargør interviewmaterialet til analyse, hvilket almindeligvis omfatter transskription fra talesprog til skreven tekst. |
| **Fase 5** | ***Analyse*:** Afgør på basis af undersøgelsens formål og emne og interviewmaterialets karakter, hvilke analysemetoder der passer til interviewene. |
| **Fase 6** | ***Verifikation*:** Fastslå *validiteten*, *reliabiliteten* og *generaliserbarheden* af interviewresultaterne. *Reliabiliteten* henviser til, hvor konsistent resultaterne er, og om resultaterne kan reproduceres. V*aliditeten* handler om, hvorvidt interviewundersøgelsen undersøger det, den har til formål at undersøge. |
| **Fase 7** | ***Rapportering*:** Kommunikere undersøgelsens resultater og de anvendte metoder i en form, der lever op til videnskabelige kriterier, tager hensyn til undersøgelsens etiske aspekter og resulterer i et læseværdigt produkt. |

**Gengivelse af figur 6.2 fra ”Interview – introduktion til et håndværk”, 2. Udgave, Hans Reitzels Forlag, side 122-123**

For at komme i gang med interviewundersøgelsen må vi nødvendigvis starte med fase 1, som er tematisering

**Fase 1: Tematisering**

De centrale spørgsmål i forbindelse med planlægningen af en interviewundersøgelse drejer sig om interviewets hvorfor, hvad og hvordan?

***Hvorfor***: Afklaring af formålet med undersøgelsen

* Hvad er undersøgelsens fokus? Hvad skal undersøges?
* Er det hvorfor nogle konverterer til anden religion?
* Er det om hvordan man lever et religiøst liv?
* Er det hvad det giver en at være en del af et religiøst ritual?
* Er det hvordan det er at leve som muslim i Danmark?
* Er det flere religioner der skal sammenlignes
* Er det kun en religion?
* Er religionen underordnet?
* ....

**Det handler her om at finde fokuset for ens undersøgelse**

***Hvad***: Tilegnelse af en forhåndsviden om det emne, der skal undersøges

* Hvad går islam ud på? …
* Have styr på teorier omkring emnet/religionen!
* Hvad går teorien om konvertering ud på?
* Hvordan påvirker deltagelsen i ritualer den enkelte?
* Hvorfor blev ? en del af et nyt religiøst fællesskab?

(Fx hvis én interviewperson snakker om sharia, så er det en god idé at kende Formann typologi, og spørge ind til begrebsforståelsen).

**Det handler her om at finde den allerede eksisterende viden ved at læse sig ind på emnet - religionen, teorier om religion og evt. andre personlige beretninger**

***Hvordan***: Tilegnelse af et nøje kendskab til forskellige interview- og analyseteknikker og beslutning om, hvilke der skal bruges for at opnå den påtænkte viden

* Skal det være et meget åbent interview?
* Skal det være et meget struktureret interview?
* Skal det være gruppeinterview?
* Skal det være et enkeltmandsinterview?
* Skal det være en sproglig analyse?
* Skal det være en ...?

**Det handler her om at tilnærme sig valg af interviewteknik (fase 3) og analyseteknik (fase 5), og vi bevæger her over i fase 2, som er den fase, hvor man udarbejder et *Design*.**

**Fase 2: Design**

De centrale i denne fase er at få et overblik over undersøgelsens tidsramme og ressourcer, således man kan lave en tidsplan og træffe nogle valg der også må indebærer nogle kompromiser i forhold til den tid og de ressourcer man har til rådighed.

Det kan også indebærer, at man må tilbage til fase 1 og ændre fokus - og/eller man må leve med de mangler en ens metodevalg giver

Designet skal blandt andet bestå af

* en tidsplan for hele undersøgelsen
* en plan for
  + hvor mange interviewpersoner der skal udvælges
  + hvordan interviewpersonerne skal udvælges - tilfældigt i Fakta, eller ...
  + om interviewpersonerne skal have særlige karakteristika - f.eks. en bestemt alder, køn, stilling, ekspert/menigt medlem
  + hvordan interviewpersonerne skal interviewes - hjemme hos dem selv, i kirken, mv.
  + hvor og hvornår skal interviewpersonerne interviewes
  + ...

Det handler altså her om at planlægge undersøgelsen mere detaljeret og finde ud af hvem, der er relevant at interviewe ud fra det fokus man har lagt i fase 1. Det næste skridt er så at finde ud af hvad man skal spørge interviewpersonerne om. Dermed bevæger vi os over i fase 3.

**Fase 3: Interview**

Den 3. fase indeholder både en udarbejdelse af interviewguide og selve udførelsen af interviewet.

I selve interviewsituationen, hvor intervieweren skal have interviewpersonen til at åbne sig op og beskrive mere eller mindre personlige oplevelser, holdninger, følelser om et bestemt fænomen, er det vigtigt at interviewpersonen føler sig tryg og har eller får tillid til interviewpersonen. Intervieweren skal således skabe trygge rammer før, under og efter interviewet.

Interviewet kan således inddeles 3 faser

1. Briefing
2. Selve interviewet
3. Debriefing

**Selve udarbejdelsen af interviewguide og interview spørgsmål**

En interviewguide kan være mere eller mindre struktureret.

Det er vigtigt at understrege at en interviewguide nødvendigvis ikke skal følges slavisk fra ende til anden - og spørgsmålene skal mere ses som mulige spørgsmål man kan støtte sig til. Det er vigtigt at være nysgerrig på den man interviewer, og dermed forebygger at ens forudfattede holdninger og meninger, er det der styrer interviewet.

Gode råd til udformning af spørgsmål:

* ingen brug af teoretiske begreber, fremmedord eller abstrakte begreber - spørgsmålene skal være udformet i dagligdagstale
* spørgsmål skal helst opfordre til at få interviewpersonen til at tale så meget som muligt:
  + beskriv…..
  + hvad…..
  + hvordan…..
* Undgå helst hvorfor spørgsmål - men de kan være gode til opfølgende spørgsmål, for at få afklaret bevæggrunde for holdninger/handlinger
* Husk at inkorporer spørgsmål eller plads til spørgsmål, der kan opklare begreber eller emner der er flertydige.
  + når du siger sharia, hvad mener du så?
  + når du siger sharia, hvad betyder det så for dig?
* Man kan godt tillade sig at lægge interviewpersonen ord i munden nogle gange, så man vejleder hvor man vil hen:
  + hvad gør du for at være en god muslim?
* Spørgsmål tager ofte udgangspunkt i teori - og dette skal operationaliseres til brugbare interviewspørgsmål
  + man kan se det som en trappe:
    - 1) jeg har en hypotese om at salafiter er fundamentalister (hvordan undersøger jeg det?)
    - 2) hvad betyder det at være fundamentalist (nedbryde begrebet i mindre elementer - her f.eks. fundamentalister ønsker sharia som lovgivning)
    - 3) lave spørgsmål i daglig tale uden teoretiske begreber (f.eks. hvordan ser det ideelle samfund ud i dine øjne?)

|  |  |
| --- | --- |
| **Teori/Forskningsspørgsmål** | **Interviewspørgsmål** |
|  |  |
|  |  |
|  |  |

* Det kan - i en større undersøgelse - være meget konstruktivt at lave en pilotundersøgelse, så man får tjekket sine spørgsmålstyper, ser om der mangler et spørgsmål, om fokus er rigtigt i forhold til det materiale man gerne vil have til slut. Dvs. pilotundersøgelsen bruges til at tilpasse ens interviewguide og evt. ens design før det endelige interview der skal bruges til undersøgelsen.